יש ברשת הרבה סוגים שונים של אתרים מסוכנים.
אחת מהונאות הרשת הנפוצות נקראת "פישיניג". מדובר באתרים זדוניים שמיועדים להיראות זהים לאתרים פופולריים כמו פייסבוק או טוויטר או אפילו לפורטל הבנקאות שלכם. כאשר אתם מכניסים את פרטי הכניסה לחשבון שלכם, אתם למעשה מכניסים אותם לאתר של האקרים (לא לאתר שהתכוונתם להיכנס אליו), כך שלאותם האקרים יש את פרטי הכניסה שלכם.
אתרים מסוכנים אחרים כוללים קבצי הורדה שנקראים "drive-by downloads", מה שאומר שצפייה בתוכן של האתרים האלו או לחיצה על חלון קופץ יכולים להפעיל הורדה של וירוס. כך האקרים יכולים לגנוב את המידע האישי שלכם או אפילו לקבל גישה מוחלטת למחשב שלכם מבלי שאתם תדעו על כך.
ישנם גם אתרים שנראים מאוד מסוכנים – הם גורמים להשמעת קולות רועשים והופעת טקסטים מהבהבים שאומרים שהמחשב שלכם נדבק בתוכנה זדונית ואתם צריכים להתקשר למספר טלפון מסוים כדי לתקן את הבעיה. אבל מדובר תמיד בהונאה! פשוט סגרו את הדפדפן שלכם וההודעה הקופצת עם האזהרה תיעלם.